Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,         7.12.2005  
Nr. 22/593


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind modificarea denumirii şi clasificării mărfurilor din Tariful vamal de import al României şi a taxelor vamale aferente acestora, cu care comisia noastră a fost sesizată în fond cu adresa Biroului Permanent nr. PL.X 549 din 28 noiembrie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind modificarea denumirii şi 

clasificării mărfurilor din Tariful vamal de import al României 

şi a taxelor vamale aferente acestora
Cu adresa nr. PL.X 549 din 28 noiembrie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind modificarea denumirii şi clasificării mărfurilor din Tariful vamal de import al României şi a taxelor vamale aferente acestora.
La întocmirea raportului s-au avut în vedere avizele Consiliului Legislativ, Comisiei pentru politică economică, reformă şi privatizare precum şi punctul de vedere al Guvernului.
Prezentul proiect de Lege are ca obiect de reglementare modificarea denumirii şi clasificării mărfurilor din tariful vamal de import al României şi a taxelor vamale aferente acestora prin punerea de acord a acesteia cu „Nomenclatura combinată” prevăzută de prevederile art. 8 paragraful 2 din Acordul încheiat între România şi Comunităţile Europene şi statele membre ale acestora, care se actualizează anual.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Finanţelor Publice domnul secretar de stat Doică Cătălin.
La lucrările comisiei au participat  20  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 21.11.2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind modificarea denumirii şi clasificării mărfurilor din Tariful vamal de import al României şi a taxelor vamale aferente acestora, în şedinţa din data de 7 decembrie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:

Onete Alexandru


Roşu Gica


Ene Giorgiana

